EELNÕU
NARVA   LINNAVALITSUS
K O R R A L D U S

Narva                                                                                        ____2006 nr____

Laste arvu suurendamine 

koolieelse lasteasutuse  SIPSIK lasteaiarühmades 

1. Asjaolud ja menetluse käik.

Narva munitsipaalne koolieelne lasteasutus SIPSIK on tavaline vene õppekeelega lasteaed  kokku 11 rühmaga - 4 sõimerühma ja 7 lasteaiarühma. Lasteaias  SIPSIK on 7 lasteaiarühma, kus käivad lapsed alates 3.eluaastast kuni 7.eluaastani. Narva Koolieelses lasteasutuses SIPSIK on olemas  laste arenguks vajalike tingimusi. Rühmatingimused vastavad sanitaarnõuetele. Lasteasutuses on olemas ujula. Lapsed elavad lasteaia teeninduspiirkonnas.
Linnavalitsuse Kultuuriosakonda 26.09.2006 saabus koolieelse lasteasutuse Sipsik juhataja taotlus nr 3.1-18/820  palvega lubada suurendada laste arvu rühmades kuni 22 last aiarühmas ja kuni 17 last vanemas sõimerühmas. Laste arvu suurendamine on heakskiidetud 14.09.2006.a lasteasutuse Sipsik hoolekogu nõukogu otsusega nr 1. 

2. Õiguslikud alused.

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Vastavalt Koolieelse lasteasutuse seaduse § 7 lõikele 1¹ lasteasutuse hoolekogu ettepanekul on valla-või linnavalitsusel õigus lapse arenguks vajalike tingimuste olemasolu korral suurendada laste arvu kuni nelja lapse võrra ning liitrühmas kuni kahe lapse võrra.
3. Otsus.

Suurendada Narva munitsipaalse koolieelse lasteasutuse SIPSIK (registrikood 75008663) laste arv rühmades alljärgnevalt:

· 3-4-aastaste laste aiarühmas kuni 21 last

· 5-6-aastaste laste aiarühmas kuni 21 last

· 6-7-aastaste laste aiarühmas kuni 24 last

4. Vaidlustamine.

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

5. Otsuse teatavaks tegemine.

Korraldus jõustub seadusega  sätestatud korras.
Tarmo Tammiste                                                                           

Linnapea                                                                                      Ants Liimets

                                                                                                     Linnasekretär
